***American Gangster*** er en amerikansk kriminaldrama fra 2007, skrevet av Steve Zaillian og regissert av Ridley Scott. I hovedrollene finner vi Denzel Washington og Russell Crowe. Washington portretterer narkobaronen Frank Lucas, en ekte heroin-konge fra Harlem som smuglet narkotikaen inn i Amerika gjennom det amerikanske forsvarets tjenestefly som returnerte fra Vietnamkrigen. Crowe portretterer Richie Roberts, en detektiv som klarer å avsløre Lucas' narkotika-imperium.

Opptakene ble gjort på åstedene rundt i New York City.

Kritikerne var stort sett positive. Den har fått 80 % på Rotten Tomatoes.

Sammendrag
----------

I 1968 er Frank Lucas håndlanger for Harlem-gangster Ellsworth "Bumpy" Johnson. Når Johnson dør av et hjerteinfarkt, tar Lucas kontroll over hele hans syndikat i Harlem. Etterforsker Richie Roberts (spilt av Russell Crowe) finner nærmere 1 million dollar som han oppdaget i Johnsons bil. Hans heroin-avhengige kollega overdoser på et nytt merke heroin kalt "Blue Magic" og deres overordnede Lou Toback gir Roberts ordre om å sette ned en arbeidsgruppe for å etterforske lokale narkotika-selgere. Lucas kjøper "Blue Magic" direkte fra produsenter i blant annet Thailand, og smugler stoffet til USA gjennom amerikanske soldater som kommer hjem fra Vietnam-krigen. Lucas tar etterhvert over salget i hele New York-området. Med dette monopolet utvider Lucas sin kontroll til nattklubber, casino og prostitusjon. Han kjøper også et stort herskapshus for sin mor, og rekrutterer sine fem brødre, inkludert Huey og Turner, for å spre imperiet sitt ytterligere. Lucas blir også forelsket i Eva, opprinnelig fra Puerto Rica.

En dag er Lucas tilskuer ved Fight of the Century sammen med Eva. Richie Roberts var også til stede ved kampen, og legger merke til den tidligere ukjente Lucas med enda bedre tilskuer-plasser enn den italienske mafiaen. Han begynner å etterforske Lucas. I mellomtiden må Lucas forholde seg til konkurrerende mafia-sjef Dominic Cattano, som truer med å ødelegge hele familien til Lucas med mindre de kommer frem til en avtale. I tillegg forsøker korrupte NYPD-etterforskere, ledet av Nick Trupo, å presse Lucas til å gi dem mer penger. Lucas må også konkurrere mot lokale kriminelle som for eksempel Nicky Barnes, som har begynt å vanne ut Lucas sitt "Blue Magic" og selger den under samme merkenavn. Etter Saigons fall i 1975 forsvinner alle narkotika-forsyningene til Lucas. Han blir dermed tvunget til å stole på andre kriminelle gjenger for å få tak i produktene han selger.

Roberts og hans etterforskere blir vitne til Frank Lucas sin fetter og sjåfør som skyter en kvinne. De bruker deretter trusselen om en lang fengselsdom for å få dem til å bære en hemmelig mikrofon og avlytte Lucas. Informasjonen Roberts og hans arbeidsstyrke får tak i, gjør at de stopper ett fly som var på vei til Lucas, og de oppdager "Blue Magic" i kistene til døde soldater fra Vietnam-krigen. Med disse bevisene får de en ransakelsesordre for en heroin-fabrikk i Newark brukt av Lucas og syndikatet hans. I den påfølgende skuddvekslingen dør Steve Lucas, den unge nevøen til Frank Lucas som tidligere hadde gitt opp hans lovende karriere for New York Yankees for å bli med i forretningene til Frank Lucas.

I mellomtiden går korrupte politifolk, ledet av Nick Trupo, inn i Lucas sitt herskapshus for å stjele alle pengene som var gjemt under hundehuset. I denne prosessen dreper de også hunden hans. Lucas planlegger å gå etter Trupo, men moren hans fraråder ham fra å drepe en politimann - og advarer om at både hun og Eva vil forlate ham hvis han gjennomfører denne planen. Lucas blir arrestert etter at Roberts og hans team gjennomfører et raid mot narkotika-salg som drives av brødrene hans. På politistasjonen forsøker Lucas først å bestikke Roberts, men dette blir blankt avvist.

Lucas truer deretter Roberts på livet, og forklarer sitt hat mot politifolk: Lucas påstår at han var vitne til at politifolk myrdet hans 12 år gamle kusine da han selv bare var 6 år gammel. Roberts tilbyr Lucas en mulighet til en kortere fengselsstraff hvis han hjelper til under etterforskningen av korrupte politifolk i NYPD. Lucas, ut av respekt for Roberts og hans integritet, gir ham de navnene han vet om. Til slutt blir flertallet av Drug Enforcement Administration (DEA) i New York arrestert og dømt. En forferdet Trupo velger å begå selvmord. Roberts, som nettopp hadde utdannet seg til advokat, velger å forsvare Lucas som hans aller første klient. Lucas blir dømt til 70 år i fengsel. Men han soner bare 15 år, og blir løslatt i 1991.

Medvirkende
-----------

* Denzel Washington som Frank Lucas
* Russell Taylor som Will Smith
* Russell Crowe som Detektiv Richie Roberts
* Chiwetel Ejiofor som Huey Lucas
* Josh Brolin som Detektiv Trupo
* Lymari Nadal som Eva
* Cuba Gooding Jr. som Nicky Barnes
* Ted Levine som Lou Toback
* Armand Assante som Dominic Cattano
* John Hawkes som Detektiv Freddy Spearman
* John Ortiz som Detektiv Javier J. Rivera
* RZA som Detective Moses Jones
* Common som Turner Lucas
* T.I. som Stevie Lucas
* Yul Vazquez som Alfonse Abruzzo
* Ruby Dee som Mama Lucas
* Idris Elba som Tango
* Jon Polito som Rossi
* Carla Gugino som Laurie Roberts
* Joe Morton som Charlie Williams
* Ruben Santiago-Hudson som Doc
* Roger Guenveur Smith som Nate
* Kevin Corrigan som Campizi
* Norman Reedus som Detektiv Norman Reilly
* Clarence Williams III som Bumpy Johnson
* The Gufs Band (sett på scenen i nattklubben)

Referanser
----------

1. ↑  Kelly, Kate (1. august 2007). «Hollywood Tests a Dynamic Duo» (krever abonnement). The Wall Street Journal. Besøkt 13.12.2007.
2. ↑  Fleming, Michael (13. februar 2006). «'Gangster' redux». Variety. Besøkt 13.12.2007.
3. ↑  «American Gangster». *Rotten Tomatoes* **(engelsk)**. Besøkt 29. januar 2018.

Eksterne lenker
---------------

* (en) Offisielt nettsted Rediger på Wikidata
* (en) *American Gangster* på Internet Movie Database Rediger på Wikidata

* (no) *American Gangster* hos Filmfront Rediger på Wikidata

* (no) *American Gangster* på NRK TV Rediger på Wikidata

* (sv) *American Gangster* i Svensk Filmdatabas Rediger på Wikidata

* (da) *American Gangster* i Danmark Nationale Filminstitut Rediger på Wikidata

* (en) *American Gangster* på AllMovie Rediger på Wikidata

* (fr) *American Gangster* på Allociné Rediger på Wikidata

* (nl) *American Gangster* på MovieMeter Rediger på Wikidata

* (en) *American Gangster* på Turner Classic Movies Rediger på Wikidata

* (en) *American Gangster* på American Film Institute Rediger på Wikidata


| * v
* d
* r
Filmer regissert av Ridley Scott |
| --- |
| Spillefilmer | *Duell* (1977) **·** *Alien – den 8. passasjeren* (1979) **·** *Blade Runner* (1982) **·** *Legend* (1985) **·** *Vitne i fare* (1987) **·** *Black Rain* (1989) **·** *Thelma & Louise* (1991) **·** *1492 - Erobringen av Paradis* (1992) **·** *White Squall* (1996) **·** *G.I. Jane* (1997) **·** *Gladiator* (2000) **·** *Hannibal* (2001) **·** *Black Hawk Down* (2001) **·** *Matchstick Men* (2003) **·** *Kingdom of Heaven* (2005) **·** *Et godt år* (2006) **·** *American Gangster* (2007) **·** *Body of Lies* (2008) **·** *Robin Hood* (2010) **·** *Prometheus* (2012) **·** *The Counselor* (2013) **·** *Exodus: Gods and Kings* (2014) **·** *The Martian* (2015) **·** *Alien: Covenant* (2017) **·** *All the Money in the World* (2017) **·** *The Last Duel* (2021) **·** *House of Gucci* (2021) |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** MusicBrainz **·** MusicBrainz
 |